Պատմական զգեստներու թանգարան (Փոզնան)

Պատմական զգեստներու թանգարան (Փոզնան), Múzeum Historii Ubioru W POZNANIU), մասնաւոր թանգարան, որ կը գտնուի Լեհաստանի Փոզնան քաղաքի Կուիատովա փողոցի 14/2 հասցէի բազմաբնակարան շէնքերէն մէկուն մէջ։ հիմնուած է Դեկտեմբեր 2018-ին՝ Աննա Մորիտոյի կողմէ։

 Պատմութիւն 
Թանգարանը հիմնադրուած է պատմական վինտաժ հագուստի, զգեստներու լեհ հաւաքորդ Աննա Մորիտոն։ Մասնաւոր ցուցասրահէն հաստատութիւնը  թանգարանի վերածած է  Դեկտեմբեր 2018-ին։ Թանգարանը յայտնի է իր շրջիկ ցուցահանդէսներով ամբողջ երկրի տարածքին։ 2004 թուականէն սկսեալ Աննա Մորիտոն կը հաւաքէ վինտաժ հագուստներ եւ զարդեղէններ՝ յատկապէս XIX դարու պատկանող։ 19-րդ դարու բնօրինակ կտորները բերուած են ԱՄՆի եւ Լոնտոնի առեւտրային եւ աճուրդային տուներէն։

Թանգարանի մօտ կը գործէ զգեստներու վերանորոգման արհեստանոց «Stroje z Pasja»: Անոնք կ'իրականացնեն ցուցանմուշներու հիմնական նորոգութիւնն ու սպասարկումը։

 Առաքելութիւն 
Թանգարանի առաքելութիւնը կրթական բնոյթ ունի։ Ապագայ ծրագիրներուն մէջ ներառուած է թանգարանը պատմական թեմատիկ դարձնելու գաղափարը։ Թանգարանը կը տարածէ XIX դարու ապրելակերպն ու մշակոյթը, ինչպէս նաեւ կանանց դերը ընկերութեան մէջ։ 
Թանգարանի առաքելութիւնն է նաեւ երեխաներուն, երիտասարդներուն եւ պատմութեան սիրահարներուն սորվեցնել XIX դարու նորաձեւութեան պատմութեան մասին։ Այս մէկը եզակի հնարաւորութիւն է տեսնել վինտաժ հագուստներ։ Թանգարանը նաեւ նշանակալի աջակցութիւն կը ցուցաբերէ հագուստի տիզայններուն։

 Հաւաքածու 
Հաւաքածուն բաղկացած է աւելի քան 80 հնագոյն ցուցանմուշներէ, ներառեալ աւելի քան 50 ամբողջական տարազներ, որոնք հիմնական կերպով XIX դարէն են։ Սա բնօրինակ պատմական տարազներու ամենամեծ հաւաքածուն է Լեհաստանի մէջ։ Հաւաքածուին մէջ զգեստներէն միայն քիչերը վերանորոգուած են: Հաւաքածուն կը ներառէ զգեստներ, ներքնազգեստ եւ զարդեղէններ։

Առաւել ցայտուն ցուցանմուշներն են.

 Ամառային զգեստ XIX դարու 40-ական թուականներէն
 Զգեստ 1840 թուականէն՝ զարդարուած կեղծ կոճակներով
 Երեկոյեան զգեստ՝ մօտ 1880 թուականի, Բ. Ալտմանի առեւտրային տունէն

 Շրջիկ ցուցահանդէսներ 
 27 Սեպտեմբեր 2018 - 9 Դեկտեմբեր 2018, Շրջանային թանգարան Պիլայի մէջ, Լեհաստան
 12 Սեպտեմբեր 2018 - 14 Դեկտեմբեր 2018, Զամոսկի ամրաշինական կառոյցներու եւ սպառազինութեան «Արսենալ» թանգարան, Լեհաստան
 17 Դեկտեմբեր 2017 - 15 Յունուար 2018, Քաղաքային թանգարան Նովա Սոլուի մէջ, Լեհաստան
 6 Յուլիս 2017 - 8 Սեպտեմբեր 2017, տարածաշրջանային թանգարան Չելլովոյի մէջ, Լեհաստան
 8 Մարտ 2017 - 14 Մայիս 2017, Գորկու ամրոցի թանգարան Շամոտուլիայի մէջ, Լեհաստան
 5 Մարտ 2016 - 4 Մայիս 2016, Սիլեզեան պիեսներու թանգարան Բջեկի մէջ, Լեհաստան
 2 Յուլիս 2015 - 6 Սեպտեմբեր 2015, տարածաշրջանային թանգարան Սեցցինեկի մէջ, Լեհաստան
 8 Մարտ 2014 - 27 Մայիսի 2014, Սիլեզի թանգարան Օպոլիի մէջ, Լեհաստան
 Մայիս 2012 - 3 Յունիս 2012, Հենրիկ Սենկեւիչի թանգարան, Օբլեքորկ,  Լեհաստան

 Ծանօթագրութիւններ 

 Արտաքին յղումներ 
 Թանգարաններ Լեհաստանի մէջ 
 Փոզնան քաղաք